নদিয়ায় সভা করবেন প্রধানমন্ত্রী, কবে? দেখুন বড় খবর

ওয়েবডেস্ক-  ২০২৬ এর বিধানসভাকে (2026 Bengal Assemble Election) পাখির চোখ করে ফের বাংলায় প্রধানমন্ত্রী নরেন্দ্র মোদি (Narendra Modi) । আগামী ২০ ডিসেম্বর নদিয়ায় (Nadia)  সভা করবেন প্রধানমন্ত্রী। সকাল ১০ টায় মোদির সভা করবেন। নদিয়ার তাহেরপুরে (Taherpur) সভা করবেন প্রধানমন্ত্রী।

বিহার জয়ের পর অনেকটাই আত্মবিশ্বাসী পদ্ম শিবির। এবার তাদের যে টার্গেট বাংলায় বিজেপির সরকার গঠন। তা একাধিকবার বিভিন্ন সভা থেকে হুঙ্কার দিয়েছেন মোদি ও স্বরাষ্ট্রমন্ত্রী অমিত শাহ। একদিকে বাংলায় এসআইআর আবহ অন্যদিকে যুবভারতীকে মেসিকে আসা নিয়ে পরিবেশ এখন উত্তপ্ত। এই দুটি ইস্যু নিয়ে প্রধানমন্ত্রী বাংলাকে আক্রমন করতে পারেন বলেই মনে করা হচ্ছে। সেই সঙ্গে দুর্নীতি রাজ, বাংলায় আইন শৃঙ্খলা নিয়ে বাংলাকেও তোপ দেখেছেন প্রধানমন্ত্রী, এবারেও তার অ্যাজেন্ডায় থাকবে সেই সব কটাক্ষ বলেই মনে করা হচ্ছে।

একাধিক সভা থেকে প্রধানমন্ত্রীর হুঙ্কার ছিল এবার বিজেপি পশ্চিমবঙ্গ থেকেও জঙ্গলরাজকে উপড়ে ফেলবে। তিনি বলেছিলেন এই জয় কেরল, তামিলনাড়ু, পুদুচেরি, অসম এবং পশ্চিমবঙ্গের বিজেপি কর্মীদের আত্মবিশ্বাসে ভরপুর করে দিয়েছে।

আরও পড়ুন-  ভোটার তালিকায় ম্যাপিংয়ে গড়মিল, শীর্ষে উত্তর ২৪ পরগনা, আছে কলকাতাও

উল্লেখ্য, চলতি বছরের মে থেকে আগস্ট মাসের এ রাজ্যে তিনটি সভা করেছিলেন প্রধানমন্ত্রী। প্রথম সভাটি ছিল উত্তরবঙ্গের আলিপুরদুয়ারে। দ্বিতীয় সভাটি করেন দুর্গাপুরে এবং তৃতীয়টি হয় দমদমে। এছাড়া সেপ্টেম্বরে ফোর্ট উইলিয়ামের সামরিক সম্মেলনে যোগ দিয়েছিলেন তিনি। ‘যৌথ সেনাপতি সম্মেলন ২০২৫’-এর উদ্বোধন করেন প্রধানমন্ত্রী নরেন্দ্র মোদি।

প্রধানমন্ত্রীর প্রচার হিসেবে প্রথমেই নদিয়াকে বেছে নেওয়া হল কেন?

নদিয়ার কৃষ্ণনগরের মতুয়ার একটি বড় অংশ থাকে। এসআইআর আবহে মতুয়াদের মধ্যে নাগরিকত্ব নিয়ে আশঙ্কা তৈরি হয়েছে। মমতা বালা ঠাকুরের বক্তব্য ছিল, এসআইআর এই সমস্তই মতুয়াদের বিরুদ্ধে চক্রান্ত। এবার সেই মতুয়াদের পাশে পেতেই  মতুয়াদের মধ্যে ইতিমধ্যেই নাগরিকত্ব নিয়ে আতঙ্ক তৈরি হয়েছে। তাঁদের পাশে পেতেই প্রধানমন্ত্রীর এই সফর বলে মত রাজনৈতিক মহলের একাংশের। রানাঘাটেও মতুয়া গোষ্ঠীর একটি অংশ রয়েছে।

২০২১ সালে বিধানসভা নির্বাচন এবং ২০২৪ সালে লোকসভা নির্বাচনে মতুয়া অধ্যুষিত এলাকায় বেশ ভালো ফল করেছিল বিজেপি শিবির। কিন্তু এসআইআর মতুয়াদের ঘাড়ে চেপে বসেছে। এই রাজ্য থেকে মতুয়াদের মধ্যে বিতারিত হওয়ার আশঙ্কা তৈরি হয়েছে। এই চাপানউতোর পরিস্থিতির মধ্যেই আসছেন মোদি।

দেখুন ভিডিও-

The post নদিয়ায় সভা করবেন প্রধানমন্ত্রী, কবে? দেখুন বড় খবর first appeared on KolkataTV.